šaastra (skr  śāstra; pl sattha 'juhatus, reegel, õpperaamat, traktaat'; tb bstan bcos; hn lun; jp ron), India mõtteloos tekstiliik, mis sisaldab reegleid ja ettekirjutusi ning süstemaatilisi käsitlusi mingi teema või ainevaldkonna kohta, nt *«Arthašaastra » ja *dharmašaastrad. Sageli olid šaastra-d kirjutatud värsivormis. Budismis, eriti *mahajaanas tehakse kindlat vahet šaastra-te ja *suutrate vahel. Viimaseid peetakse *Buddha sõnaks, seega vaieldamatuks pühakirjaks, šaastra-d aga on enamasti autoriseeritud ja  konkreetsete inimeste looming. ...